

**Општина Пехчево**

**ОБЈАВА број 01/2016 (..2016)**

**за отуѓување на градежно земјиште сопственост на Република Македонија**

**по пат на електронско јавно наддавање во општина Пехчево**

**ПРЕДМЕТ НА ЕЛЕКТРОНСКОТО ЈАВНО НАДДАВАЊЕ**

1. Предмет на електронското јавно наддавање е градежно неизградено земјиште, сопственост на Република Македонија, предвидено со УПВНМза Tуристички локалитет ,,Равна Река” **- Општина Пехчево,** донесен со одлука број 07-1426/ од 06.09.2013 година, согласно Табеларен преглед во кој се дадени податоци за градежната парцела, број на катастарска парцела опфатена со градежната парцела, намена на градба, максимална висина и катност, вкупна површина на градежната парцела, процент на изграденост, коефициент на искористеност, максималнадозволена површина за градење, бруто развиена површина и депозит за учество на јавното наддавање.

**Табеларен преглед број 1:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Број на аукција** | **Број на градежна парцела** | **Намена на градба** | **Број на катастарска парцела**  **(КО Пехчево)** | **Максимална висина (м)/катност** | **Површ. на градежна парцела (м2)** | **Процент на изграденост/ Коефициент на искористеност**  **(%)** | **Максимална дозволена површина за градење (м2)** | **Бруто развиена површина (м2)** | **Депозит за учество на електронско јавно наддавање (денари)** |
| 01/2016-4.08 | 4.08 | А4-времено сместување со компатибилни класи на намени Б1и Д3 до 30% | Дел од КП 3498/14 | 7 / П+1 | 325,78 | 40,12/0,80 | 261,42 | 130,71 | 7.200, оо  денари |
| 01/2016-4.09 | 4.09 | А4-времено сместување со компатибилни класи на намени Б1и Д3 до 30% | Дел од КП 3498/14 | 7 / П+1 | 297,42 | 38,19/0,76 | 113,57 | 227,14 | 6.600, оо  денари |
| 01/2016-4.16 | 4.16 | А4-времено сместување со компатибилни класи на намени Б1и Д3 до 30% | Дел од КП 4571/1 | 7 / П+1 | 544 | 22.06% / 0,44 | 120 | 240 | 12.000,оо денари |
| 01/2016-5.02 | 5.02 | А4-времено сместување со компатибилни класи на намени Б1и Д3 до 30% | Дел од КП 3498/16 и 4064/1 | 7 / П+1 | 235,77 | 32,56% / 0,65 | 76,77 | 153,54 | 5.200,оо денари |
| 01/2016-5.03 | 5.03 | А4-времено сместување со компатибилни класи на намени Б1и Д3 до 30% | Дел од КП 3498/16 | 7 / П+1 | 268,98 | 33,46% / 0.67 | 90 | 180 | 6.000,оо денари |
| 01/2016-5.04 | 5.04 | А4-времено сместување со компатибилни класи на намени Б1и Д3 до 30% | Дел од КП 3498/16 | 7 / П+1 | 265,17 | 30,55% / 0,61 | 81 | 162 | 6.000,оо денари |
| 01/2016-5.05 | 5.05 | А4-времено сместување со компатибилни класи на намени Б1и Д3 до 30% | Дел од КП 3498/16 | 7 / П+1 | 243,06 | 33,33% / 0,67 | 81 | 162 | 5.300,оо денари |
| 01/2016-5.06 | 5.06 | А4-времено сместување со компатибилни класи на намени Б1и Д3 до 30% | Дел од КП 3498/16 | 7 / П+1 | 220,21 | 32,72% / 0,65 | 72,06 | 144,12 | 4.900,оо денари |
| 01/2016-5.07 | 5.07 | А4-времено сместување со компатибилни класи на намени Б1и Д3 до 30% | Дел од КП 3498/16 | 7 / П+1 | 219,84 | 29,27% / 0,59 | 64,34 | 128,68 | 4.900, оо денари |
| 01/2016-6.29 | 6.29 | А4-времено сместување со компатибилни класи на намени Б1и Д3 до 30% | Дел од КП 1754/31 | 7 / П+1 | 394,93 | 30,27% / 0,61 | 119,54 | 239,08 | 8.700, оо денари |
| 01/2016-8.12 | 8.12 | А4-времено сместување со компатибилни класи на намени Б1и Д3 до 30% | Дел од КП 3516 | 7 / П+1 | 540,06 | 22,22% / 0,44 | 120 | 240 | 12.000, оо денари |
| 01/2016-8.17 | 8.17 | А4-времено сместување со компатибилни класи на намени Б1и Д3 до 30% | Дел од КП 3517/3 | 7 / П+1 | 540,13 | 22,22% / 0,44 | 120,03 | 240,06 | 12.000, оо денари |
| 01/2016-8.18 | 8.18 | А4-времено сместување со компатибилни класи на намени Б1и Д3 до 30% | Дел од КП 3517/1 | 7 / П+1 | 589,81 | 20,56% / 0,41 | 121,26 | 242,52 | 13.000, оо денари |
| 01/2016-9.19 | 9.19 | А4-времено сместување со компатибилни класи на намени Б1и Д3 до 30% | Дел од КП 3454/1, 4062/1 и 3492 | 7 / П+1 | 2722,96 | 64,55% / 3,23 | 1757,66 | 8788,3 | 60.500, оо денaри |

**ПРАВО НА УЧЕСТВО**

Право на учество на јавното наддавање имаат:

1.Физички лица: државјани на Република Македонија, државјани на држави членки на Европската унија и на ОЕЦД, како и државјани на држави кои не се членки на Европската унија и на ОЕЦД, а под услови на реципроцитет можат да стекнат право на сопственост на градежно земјиште на територијата на Република Македонија.

2.Правни лица: домашно правно лице, правно лице во мешовита сопственост, правно лице основано од странско физичко и правно лице, регистрирани во Централен регистер на Република Македонија, странски правни лица резиденти на држави членки на европската унија и на ОЕЦД, како и странски правни лица резиденти на држави кои не се членки на Eвропската унија и на ОЕЦД, а кои под услови на реципроцитет можат да стекнат право на сопственост на градежно земјиште на територијата на Република Македонија.

**УСЛОВИ ЗА УЧЕСТВО НА ЕЛЕКТРОНСКОТО ЈАВНО НАДДАВАЊЕ**

Заинтересираните физички и правни лица поднесуваат пријава за учество на јавното наддавање (во електронска форма на www.gradezno-zemjiste.mk), во која е наведено за која парцела се однесува самата пријава и кои документи се составен дел на пријавата, комплетирана со следните докази:

1. Пријава од подносителот, во која се наведени податоци за подносителот на пријавата;
2. Доказ за платен депозит во оригинал (да се наведе број на оглас и број на градежна парцела во цел на дознака);
3. За физичките лица уверение за државјанство;
4. За правните лица доказ за регистрација на правното лице од соодветен регистар;
5. e-mail адреса на подносителот на пријавата, преку која ќе се врши постапката на регистрирање за учество на електронското јавно наддавање, односно ќе му бидат испратени корисничко име и шифра за пристап на интернет страницата на која што ќе се одвива електронското јавно наддавање **(за подносителите на пријави кои ќе достават погрешна е-маил адреса, Општина Пехчево нема обврска да прима и врши корекции на истата)**
6. Фотокопија од лична трансакциона сметка

**Пријавите кои не се комплетирани со овие докази нема да учествуваат на електронското јавно наддавање за што подносителите на некомплетни пријави ќе бидат електронски известени.**

Подносителите на пријави потребно е да достават во пријавата за учество на јавно наддавање и фотокопија од лична трансакциона сметка на која ќе може да им биде вратен депозитот за учество на јавно наддавање.

**ПОЧЕТНА ЦЕНА**

Почетната цена на електронското јавно наддавање за градежните парцели наведена во **Табеларниот преглед број 1 изнесува** **148,00 денар од метар квадратен.**

**ДЕПОЗИТ**

1.Депозитот за учество на електронското јавно наддавање за секоја градежна парцела е утврден согласно Табеларен преглед даден во оваа објава.

2.Депозитот се уплатува вирмански или преку пошта на Буџет на Општина Пехчево, Народна Банка на Република Македонија, трансакциска сметка 100000000063095, сметка на буџетски корисник 754014001069610, Приходна шифра и програма 733111-00 со назнака “депозит за јавно наддавање за оттуѓување на градежно земјиште” (да се наведе број на оглас и број на градежна парцела во цел на дознака);

3**.** Депозитот се враќа во целост на подносителите на пријавите за јавно наддавање во рок од 15 дена од денот на одржување на јавното наддавање, освен на понудувачот кој понудил најповолна цена на кого по уплатата на вкупната цена постигната на јавното наддавање му се враќа уплатениот депозит намален за трошоци на постапката во износ од 10% од депонираните средства.

**РОКОВИ**

Пријавите за учество на јавното наддавање за градежните парцели од **Табеларниот преглед број 1** можат да се достават до **04.07.2016година, електронски на следната интернет адреса:** [**www.gradezno-zemjiste.mk**](http://www.gradezno-zemjiste.mk).

Јавното наддавање ќе се оддржи електронски на следната интернет страна [**www.gradezno-zemjiste.mk**](http://www.gradezno-zemjiste.mk)

**Јавното наддавање за ГП број 4.08 ќе започне на 07.07.2016 година, во 09:00 часот и истото ќе трае 15 минути.**

**Јавното наддавање за ГП број 4.09 ќе започне на 07.07.2016година, во 09:15 часот и истото ќе трае 15 минути.**

**Јавното наддавање за ГП број 4.16 ќе започне на 07.07.2016година, во 09:30 часот и истото ќе трае 15 минути.**

**Јавното наддавање за ГП број 5.02 ќе започне на 07.07.2016година, во 09:45 часот и истото ќе трае 15 минути.**

**Јавното наддавање за ГП број 5.03 ќе започне на 07.07.2016година, во 10:00 часот и истото ќе трае 15 минути.**

**Јавното наддавање за ГП број 5.04 ќе започне на 07.07.2016година, во 10:15 часот и истото ќе трае 15 минути.**

**Јавното наддавање за ГП број 5.05 ќе започне на 07.07.2016година, во 10:30 часот и истото ќе трае 15 минути.**

**Јавното наддавање за ГП број 5.06 ќе започне на 07.07.2016година, во 10:45 часот и истото ќе трае 15 минути.**

**Јавното наддавање за ГП број 5.07 ќе започне на 07.07.2016година, во 11:00 часот и истото ќе трае 15 минути.**

**Јавното наддавање за ГП број 6.29 ќе започне на 07.07.2016година, во 11:15 часот и истото ќе трае 15 минути.**

**Јавното наддавање за ГП број 8.12 ќе започне на 07.07.2016година, во 11:30 часот и истото ќе трае 15 минути.**

**Јавното наддавање за ГП број 8.17 ќе започне на 07.07.2016година, во 11:45 часот и истото ќе трае 15 минути.**

**Јавното наддавање за ГП број 8.18 ќе започне на 07.07.2016година, во 12:00 часот и истото ќе трае 15 минути.**

**Јавното наддавање за ГП број 9.19 ќе започне на 07.07.2016година, во 12:15 часот и истото ќе трае 15 минути.**

**ПОСТАПКА**

1. Комисијата ги известува подносителите на пријавите за комплетираноста на истите по електронски пат, во рок од три дена од денот на поднесувањето на истите, при што на подносителите на пријавите кои доставиле комплетна документација им доставува и корисничко име и шифра за учество на електронското јавно наддавање, а на подносителите на пријавите кои не доставиле комплетна документација им доставува известување со образложение дека истите нема да учествуваат на јавното наддавање.
2. На денот на одржување на електроското јавно наддавање учесниците пристапуваат на интернет страната со корисничкото име и шифрата која ја добиле на e-mail адресата, доставена во прилог на пријавата за учество на јавното наддавање.
3. Електронското јавното наддавање може да отпочне со најмалку еден учесник во јавното наддавање, за секоја градежна парцела посебно.
4. Електронското јавното наддавање го следи Комисија, формирана од Градоначалникот на општина Пехчево.
5. Електронското јавното наддавање започнува со објавување на почетната цена на земјиштето по метар квадратен, а се спроведува по пат на наддавање од страна на учесниците.
6. Наддавањето се врши “чекорно” со зголемување на вредноста со секој “чекор” не помалку од **15,оо денари, за градежните парцели наведени во Табеларниот преглед број 1.**
7. Електронското јавно наддавање се смета за завршено во моментот на истекот на времето определено во оваа објава, при што доколку во истекот на последните две минути од страна на учесниците е дадена понуда, крајниот рок за завршување на јавното наддавање се продолжува за уште две минути. Јавното наддавање продолжува неограничено се додека во временски интервал од две минути има нова понуда.
8. Учесникот на јавното наддавање кој понудил најголема цена се стекнува со статусот најповолен понудувач.
9. Комисијата по завршувањето на јавното наддавање изготвува записник за спроведеното јавно наддавање и електронски го доставува до сите учесници на јавното наддавање.
10. Најповолниот понудувач е должен во рок од 15 дена од денот на завршување на постапката за јавно наддавање да ги уплати средствата согласно постигнатата крајна цена од наддавањето и до Комисијата да достави доказ за извршената уплата и целокупната документација потребна за учество на јавното наддавање (во оригинал или копија заверена на нотар).
11. Доколку најповолниот понудувач не ги уплати средства во утврдениот рок и не ја достави целокупната документација потребна за учество на јавното наддавање, ќе се смета дека градежното земјиште не е отуѓено, нема да се пристапи кон склучување на договор за отуѓување и депонираните средства на најповолниот понудувач нема да му бидат вратени, истиот нема да може да учествува на секое идно јавно наддавање за предметната градежна парцела.
12. По извршената уплата во утврдениот рок и доставувањето на целокупната документација потребна за учество на јавното наддавање, Општина Пехчево склучува договор со најповолниот понудувач за отуѓување на градежното земјиште сопственост на Република Македонија. Со договорот купувачот се обврзува во рок од 9 месеци од извршената солемнизација на договорот да обезбеди одобрение за градба на предвидените објекти согласно урбанистичкиот план по кој земјиштето е отуѓено, за градежните парцели со површина до 5000 м2 и да ги изгради објектите согласно урбанистички план по кој земјиштето е отуѓено, во рок не подолг од 2 (две) години од добивање на правосилно одобрение за градење за објекти со бруто изградена површина до 1000 м2, односно во рок од 4 (четири) години од добивање на правосилно одобрение за градење за објекти со бруто изградена површина над 1000 м2, согласно добиеното одобрение за градење, односно доколку објектите не се изградат во определениот рок по вина на купувачот, истиот ќе има обврска да плаќа договорна казна во висина од 1,5% од вкупно постигнатата цена на јавното надавање на предметното земјиште за секој изминат месец во првата година од истекот на рокот, односно 3 % од вкупно постигнатата цена на јавното надавање на предметното земјиште за секој изминат месец во втората година од истекот на рокот, односно 4,5 % од вкупно постигнатата цена на јавното надавање на предметното земјиште за секој изминат месец во третата и секоја наредна година од истекот на рокот.
13. Трошоците за нотарската процедура и воведувањето во евиденцијата на недвижностите во Агенцијата за катастар за недвижности паѓаат на товар на купувачот на градежното земјиште.
14. Незадоволните учесници на јавното наддавање можат да изјават приговор до Комисијата во рок од 3 дена од одржаното електронско јавно наддавање. По приговорот со решение, Комисијата е должна да одлучи во рок од пет дена од приемот на истиот.
15. Против решението донесено од страна на комисијата, со кое се одлучува по поднесен приговор, странката има право да поднесе жалба во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен.

Оваа објава ќе биде објавена и на WEB страната на Општина Пехчево, <http://pehcevo.gov.mk/>

КОМИСИЈА ЗА СПРОВЕДУВАЊЕ НА ПОСТАПКИТЕ

ЗА ЈАВНО НАДДАВАЊЕ

м.п ПРЕТСЕДАТЕЛ

ДИМИТАР РУНТЕВСКИ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_